PATVIRTINTA

Visagino vaikų lopšelio-darželio „Auksinis raktelis“

direktoriaus 2022 m. gruodžio d. įsakymu Nr. V-

**VISAGINO VAIKŲ LOPŠELIO-DARŽELIO „AUKSINIS RAKTELIS“**

**2023 METŲ VEIKLOS PLANAS**

**I SKYRIUS**

**ĮVADAS**

Visagino vaikų lopšelis-darželis „Auksinis raktelis“ - bendrosios paskirties ikimokyklinio ugdymo įstaiga, kurios steigėjas Visagino savivaldybė. Įstaigoje veikia 13 grupių: 2 – nuo 1 metų iki pradinio, 1 – nuo 2 metų iki pradinio, 7 – nuo 3 metų iki pradinio ir 3 – priešmokyklinio amžiaus grupės. Mokykloje veikia budinti vakarinė grupė nuo 17.30 val. iki 18.24 val. Iš viso mokyklą 2022 m. gruodžio 31 d. duomenimis lanko 206 vaikai. Nuolat didėja vaikų, turinčių kalbos ir kalbėjimo sutrikimų, skaičius. Mūsų įstaigoje švietimo pagalba teikiama 72. Iš jų 32 vaikai su dideliais ir vidutiniais specialiaisiais poreikiais. Vienas vaikas, turintis didelių specialiųjų poreikių perėjo iš kitos mokyklos jau mokslo metų eigoje (po 2022 m. rugsėjo 1 d.). Nuo 2022 m. rugsėjo 1 d. mėn. mokykloje dirba 2 logopedai po (1-1,25 et., 1- 0,67 et.). Mokykloje sukomplektuota visa švietimo pagalbos specialistų komanda. Be minėtų logopedų dirba soc. pedagogas – 0,58 etato ir taip pat paslaugas teikia Visagino švietimo pagalbos tarnybos psichologas – 0,5 etato ir spec. pedagogas – 0,7 etato. Su trim vaikais turinčiais didelių specialiųjų ugdymosi poreikių papildomai mokykloje dirba 3 mokytojų padėjėjai, jiems skirti 3 etatai.

Švietimo pagalbos specialistų darbas labai pagerino ugdymo(-si) kokybę. Tai didelė pagalba tiek vaikams, tiek grupių auklėtojams.

Per 2022 metus nemokamas maitinimas buvo teikiamas vidutiniškai 47,9 vaikų, 15,4 vaikų naudojosi 100 %, atlyginimo už išlaikymą mokykloje lengvata, 60,6 vaikų naudojosi 50% atlyginimo už išlaikymą mokykloje lengvata.

2022 m. Mokykloje buvo nustatytas 55,22 etatų skaičius. Dirbo 61 darbuotojas iš jų 27,5 pedagogai (tame tarpe direktorius ir direktoriaus pavaduotojas ugdymui, švietimo pagalbos specialistai).

Visi pedagogai turi reikiamą išsilavinimą, yra atestuoti. 5 pedagogams suteikta metodininko kvalifikacinė kategorija pedagogų, vyresniojo mokytojo (auklėtojo) kvalifikacinė kategorija suteikta 19 pedagogų. 3 pedagogai turi tik auklėtojo kategoriją, 1 iš jų pateikė prašymą mokyklos atestacinei komisijai dėl kvalifikacijos kelimo 2023 metų IV ketvirtyje.

Ikimokyklinio amžiaus grupių vaikai ugdomi pagal individualią lopšelio-darželio ikimokyklinio ugdymo programą „Vaivorykštė“, priešmokyklinio amžiaus grupėse ugdymas vyksta vadovaujantis Bendrąja priešmokyklinio ugdymo ir ugdymosi programa. Papildomai priešmokyklinio ugdymo grupės įgyvendina programą „Zipio draugai“ ir Lions Quest „Laikas kartu“ programas. Mokykloje papildomai vaikai ugdomi ritminių šokių, folkloro, futbolo, krepšinio būreliuose.

**II SKYRIUS**

**SITUACIJOS ANALIZĖ**

Darbuotojai:

|  |  |  |  |  |  |  |  |
| --- | --- | --- | --- | --- | --- | --- | --- |
| Administracijos darbuotojai: direktorius, pavaduotojas ugdymui, padalinio(ūkio) vadovas, buhalteriai, sekretorius-archyvaras | | Pedagogai: auklėtojai, priešmokyklinio ugdymo pedagogai, meninio ugdymo mokytojas, logopedas, švietimo pagalbos specialistai | | Maitinimo organizavimo specialistas | | Kiti darbuotojai: auklėtojų padėjėjas, virėjas, sandėlininkas, pagalbinis virtuvės darbininkas, skalbėjas, valytojas, sargas, kiemsargis, dailidė, santechnikas, elektrikas |  |
| Etatai | Žmonių skaičius | Etatai | Žmonių skaičius | Etatai | Žmonių skaičius | Etatai | Žmonių skaičius | |
| 4,75  2022-01-01 | 6 | 24,15  2022-01-01 | 24 | 0,5 | 1 | 24,87  2022-01-01 | 29 | |
| 4,75  2022-12-01 | 6 | 25,34  2022-12-01 | 26 | 0,5 | 1 | 24,37  2022-12-01 | 29 | |

Biudžetas (faktiniai biudžetinių metų pabaigos duomenys):

|  |  |  |
| --- | --- | --- |
| **Finansiniai šaltiniai** | **2020 m., Eur** | **Pastabos** |
| Savivaldybės biudžetas **SB** | 535587 | Tame tarpe aplinkos lėšos, programų (socializacijos, aplinkos apsaugos, sveikatinimo), remonto lėšos. |
| Specialiosios programos lėšos **SP** | 79396 | Tėvų įmokos |
| Specialiosios programos lėšos **SP** | 457 | Turto nuoma |
| Valstybės biudžeto tikslinė dotacija **VB MK** | 484198 | Mokinio krepšelis |
| Labdara ( 2 % lėšos) | 779 |  |
| Nemokamas maitinimas | 10262 |  |
| Nepanaudotas biudžeto likutis |  |  |

2022 m. prioretai:

1. Ugdymo ir ugdymosi gerinimas (vaikas – pedagogai – tėvai).
2. Ugdytinių pasiekimų vertinimo sistemos tobulinimas.
3. Švietimo pagalbos teikimas – orientavimasis į ugdytinio poreikius.
4. Aktyvūs ugdymo metodai ir ugdymo turinio integravimas, diferencijavimas.
5. Asmens vertybinių nuostatų, socialinių ir emocinių kompetencijų ugdymas.

Prioritetų įgyvendinimą užtikrino 2021 m. veiklos tikslai. Ugdymo ir ugdymosi gerinimas – tai kokybiškas ikimokyklinio ir priešmokyklinio ugdymo programų įgyvendinimas, pedagoginio tėvų švietimo plėtra, sveikos gyvensenos propagavimas, ekologinis švietimas ir renginių organizavimas mokykloje, nuolatinis kūrybiškas darbas su vaikais ir tėvais, gerosios patirties sklaida.

Siekiant užtikrinti kokybišką ikimokyklinio ir priešmokyklinio ugdymo programų įgyvendinimą, planavome ugdomąją veiklą grupėse, atsižvelgdami į individualius vaikų poreikius, analizavome pedagoginės ir metodinės veiklos rezultatus, metodinės grupės, vaiko gerovės komisijos, mokyklos tarybos ir mokytojų tarybos posėdžiuose ir tėvų susirinkimuose. Tobulindami mokyklos ir šeimos bendradarbiavimą, plėtodami tėvų švietimą siekėme, kad tėvai taptų partneriais visose ugdymo procesų sferose, teikėme tėvams metodinę pagalbą vaikų ugdymo, kalbėjimo ir kalbos sutrikimų ir sveikatos saugojimo klausimais.

Siekdami užsibrėžtų tikslų ugdyti asmens vertybines nuostatas, socialines ir emocines kompetencijas, stengiantis įskiepyti jiems meilę savo šaliai, puoselėdami lietuviškas tradicijas skiepijome darželio bendruomenei meilę žmogui, tradicijoms, kultūrai. Tikslo siekėme organizuodami vaikams valandėles, parodas, konkursus. Ši tema atsispindėjo grupių projektuose ir kasdienėje veikloje. Nuolat ypatingas dėmesys skiriamas lietuvių kalbai, jos puoselėjimui. Nors įstaigoje ugdymas vyksta lietuvių kalba, tačiau daug ugdytinių į mokyklą ateina iš rusakalbių arba mišrių šeimų.

Fizinio aktyvumo skatinimas ir mitybos gerinimas neatsiejamas nuo saugaus ir sveiko vaiko ugdymo, sveikos gyvensenos įpročių skiepijimo. Siekėme saugoti ir stiprinti vaikų sveikatą, formuoti saugaus elgesio įgūdžius buityje, gamtoje, gatvėje, dalyvavome respublikiniuose konkursuose, daug dėmesio skyrėme vaikų mitybos organizavimui, taisyklingam vaikų judėjimo organizavimui, ekologiniam ugdymui, alkoholio, tabako ir smurto prevencijai, fiziniam ir psichologiniam vaiko saugumui, priešmokyklinėse grupėse įgyvendinome programą „Zipio draugai“, Lions Quest programą „Laikas kartu“. Šiais metais pagrindinė vekla buvo vykdoma tik grupės erdvėse ir tik tarp grupės vaikų. Su tėvais buvo bendraujama nuotoliniu būdu.

Padidėjus vaikų, turinčių didelių ir labai didelių specialiųjų ugdympsi poreikių, nuolatinis dėmesys buvo skiriamas švietimo pagalbos teikimui. Visi vaikai gavo logopedo, psichologo, socialinio pedagogo, o nuo lapkričio mėnesio ir spec. pedagogo pagalbą. Konsultacijos buvo teikiamos tėvams, globėjams. Palaikomas nuolatinis ryšys su Visagino cocilinės paramos centro atvejo vadybininkais.

2022 m. atsinaujino bendradarbiavimas su socialiniais partneriais, kuris buvo nutrukęs dėl pandemijos. Įstaigos pedagogai sėkmingai dalijosi patirtimi ne tik nuotoliniu būdu, bet ir turėjo galimybių susitikti ir kontaktuoti gyvai.

Mokykla parengė ir įgyvendino socializacijos, sveikatos bei aplinkosaugos srities projektus, kuriuos finansavo Visagino savivaldybė.

Siekdami kaitos, mokytojai savo kvalifikaciją kėlė dalyvaudami kvalifikacijos tobulinimosi seminaruose.

2022 m. daug dėmesio skyrėme edukacinėms erdvėms. Tėvų ir pedagogų kūrybiškumo ir sėkmingo bendradarbiavimo dėka buvo įrengtos kelios nauos edukacinės erdvės.

2022 m. gruodžio 19 d. buvo mūsų įstaigai buvo pateiktos atlikto vidaus audito išvados.

**IŠORĖS VERTINIMO, KONTROLIERIAUS, VIDAUS AUDITO TARNYBŲ IR KITŲ INSTITUCIJŲ IŠVADOS**

2022 m. spalio 4 d. Utenos Valstybinės maisto ir veterinarinės tarnybos Utenos departamento specialistai atliko maisto tvarkymo skyriaus planinę patikrą. Surašytas patikrinimo aktas Nr. 66VMĮP-514. Buvo rasti pažeidimai:

1. Naudojamas samtis sriubai pagamintas iš aliuminio, naudojamos susidėvėjusios pjaustymo lentelės. 2. Medus laikomas šaldytuve. 3. Į vidinį auditą neįtraukti vartotojų skundai. 4. Biocidiniai produktai - rankų muilas, indų ploviklis su dezinfekuojančiais priedais yra skirstomas ir pilamas iš didelių talpų į mažesnes. 5. Rankų muilo, indų ploviklis su dezinfekuojančiais priedais talpos esančios virtuvėje ir grupelėse yra susidėvėjusios nepaženklintos, neoriginalios.

Per nurodytą terminą Valstybinės maisto ir veterinarijos tarnybos Utenos departamentui buvo pateiktas suderinimui trūkumų šalinimo planas, pašalinti pažeidimai.

2022 m. gruodžio 12 d. Visagino savivaldybės administracija vykdė civilinės saugos būklės patikrą. Pažeidimų nerasta.

**III SKYRIUS**

**VEIKLOS TURINYS**

**PRIORITETINĖS LOPŠELIO-DARŽELIO VEIKLOS KRYPTYS**

1. Kūrybiška ugdymo (si) bendruomenė, kurios siekis – aukščiausios kokybės ugdymas.
2. Edukacinis ir emocinis ugdymo (si) aplinkos komfortas.
3. Ugdymo proceso įvairovė.
4. Įstaigos ir šeimos partnerystė.
5. Įstaigos ir socialinių partnerių partnerystė.

**IV SKYRIUS**

**UGDYMO(SI) IR PASIEKIMŲ KOKYBĖS UŽTIKRINIMAS**

**Tikslas** Užtikrinti mokinių (vaikų) pažinimo plėtrą, skatinti jų kūrybingumą ir emocinį tobulėjimą, padedant išsiugdyti vertybių sistemą ir atsakingumo nuostatas.

|  |  |  |  |  |
| --- | --- | --- | --- | --- |
| Priemonės | Atsakingi vykdytojai | Vykdymo laikas | Reikalingos lėšos, ištekliai | Sėkmės kriterijai |
| 1 | 2 | 3 | 4 | 5 |
| **1. Ugdomosios veiklos organizavimas:** |  |  |  |  |
| 1.Vaikų grupių sąrašų parengimas. | Direktorius | 2023 m. kovo,  rugpjūčio,  rugsėjo mėn. | Žmogiškieji ištekliai | Sukomplektuotos grupės, vaikų skaičius atitinka higienos normų reikalavimus. |
| 2. Mokinių registro duomenų tvarkymas. | Direktoriaus, pavaduotojas ugdymui | Nuolat | Žmogiškieji ištekliai | Parengti, atnaujinti ir susisteminti pagrindiniai mokyklos veiklos dokumentai |
| 3. Ugdomosios veiklos planų parengimas | Pedagogai, švietimo pagalbos specialistai | Iki 2023-09-01 | Žmogiškieji ištekliai | Parengti ugdomojo proceso  organizavimo planai. |
| 4. Muzikos, kūno kultūros valandėlių tvarkaraščio parengimas. | Direktoriaus, pavaduotojas ugdymui | 2023-09-02 | Žmogiškieji ištekliai | Parengti ugdomojo proceso  organizavimo tvarkaraščiai. |
| 2. Mokytojų tarybos posėdžiai: |  |  |  |  |
| 1.2022 m. veiklos plano įvykdymo aptarimas.  2023 m. veiklos plano pristatymas.  Einamieji klausimai. | Direktorius,  pedagogai | 2023-01 | Žmogiškieji ištekliai | Apibendrinti veiklos rezultatai. Numatytos perspektyvos. |
| 2. Ikimokyklinio ir priešmokyklinio ugdymo turinio inovacijos, pokyčiai, jų taikymas. Mokytojų IKT kompetencija ir raiška. | Direktorius, direktoriaus pavaduotojas ugdymui,  pedagogai | 2023-04 | Žmogiškieji ištekliai | IKT taikymas ugdymo procese. |
| 3. Pasiruošimas naujiems mokslo metams. Grupių edukacinių erdvių atnaujinimas. Ilgalaikis ir trumpalaikis planavimas. | Direktorius,  direktoriaus pavaduotojas ugdymui,  pedagogai | 2023-08 | Žmogiškieji ištekliai | Pasiruošta naujiems mokslo metams. |
| 4. Veiklos vertinimo rezultatų pristatymas, giluminis auditas.  Mokyklos veiklos analizė 2022 m.  2023 m. prioritetinių veiklos krypčių nustatymas, plano projekto derinimas. | Direktorius,  direktoriaus pavaduotojas ugdymui,  pedagogai | 2023-12 | Žmogiškieji ištekliai | Nustatyti veiklos prioritetai. Pedagogai įsivertins ugdymo procesą ir darbo kokybę. |
| **3.Vaiko gerovės komisijos posėdžiai:** |  |  |  |  |
| 1.Vaikų gerovės klausimai:  Švietimo pagalbos gavėjų sąrašo 2023/2024 m. m. patikslinimas.  Vaikų sveikatos įvertinimas pagal pateiktas vaikų sveikatos pažymas. | VGK pirmininkas,  švietimo pagalbos specialistai,  sveikatos priežiūros specialistas | 2023-08 | Žmogiškieji ištekliai | Patikslintas vaikų, turinčių specialiųjų poreikių skaičius.  Grįžtamasis ryšys su tėvais (globėjais). |
| 2. Ugdytinių stebėjimas grupėse įvairios veiklos metu, situacijos analizė. | Švietimo pagalbos specialistai | 2023-04 | Žmogiškieji ištekliai | Įgyvendinami specialiosios pedagoginės pagalbos tikslai ir uždaviniai. |
| 3. Vaiko gerovės komisijos 2022–2023 m. m. veiklos ataskaita. Švietimo pagalbos specialistų ataskaitos. | VGK pirmininkas | 2023-05 | Žmogiškieji ištekliai | Vaiko gerovės komisijos, švietimo pagalbos specialistų darbo įvertinimas. |
| 4. Švietimo pagalbos gavėjų sąrašo 2022-2023 m. m. aptarimas. | VGK pirmininkas | 2023-08-30 | Žmogiškieji ištekliai | Išaiškintas vaikų, turinčių specialiųjų ugdymosi poreikių skaičius, numatyta pagalba. |
| 5. Vaikų adaptacija mokykloje. Kaip padėti vaikui?  Krizių valdymas mokykloje.  Pagalbos vaikams teikimas. | VGK pirmininkas  Švietimo pagalbos specialistai | 2023-09 | Žmogiškieji ištekliai | Nuosekliai įvairių veiklų metu ugdomi savęs pažinimo, empatijos, problemų ir konfliktų sprendimo, pykčio valdymo, streso įveikos, bendravimo ir bendradarbiavimo ir kiti socialiniai įgūdžiai. |
| 6. Prevencinė, intervencinė veikla mokykloje.  Pritaikytų programų integravimas ikimokyklinio ir priešmokyklinio ugdymo programose. ,,Vaiko pasiekimai“, vertinimai, fiksavimas ir tėvų informavimas, apibendrinimas. | Direktoriaus pavaduotojas ugdymui | 2023-10- | Žmogiškieji ištekliai | Paruoštos individualių pratybų programos, kurios padės lavinti, ugdyti vaikų kalbėjimą ir kalbą, atsižvelgiant į kiekvieno vaiko kalbėjimo ar kalbos sutrikimus, individualias vaiko asmenybės savybes, gebėjimus. |
| 7. Specialiosios pedagoginės pagalbos 2024 metams tikslų, uždavinių numatymas. | VGK pirmininkas | 2023-12- | Žmogiškieji ištekliai. | Numatyti specialiosios pedagoginės pagalbos tikslai ir uždaviniai naujiems mokslo metams. |
| **4. Metodinės tarybos veikla** |  |  |  |  |
| 1.Planų projektai:  2023-2024 m. m. ilgalaikių ugdymo planų II pusmečiui aptarimas, rengimas ir derinimas.  2023 metų metodinio būrelio veiklos plano projekto derinimas. | Direktoriaus pavaduotojas ugdymui | 2023 m. sausis | Žmogiškieji ištekliai | Parengti veiklos planai, ugdymo programos atitinka esamą situaciją, aptartos nuotolinio mokymo sėkmės ir nesėkmės. |
| 2. Komandinio darbo svarba kuriant mokyklos įvaizdį, pristatant gerąją darbo patirtį miesto, šalies švietimo įstaigų pedagogams.  Sveikos gyvensenos, prevencijos projektų parengimas priešmokyklinio ir ikimokyklinio ugdymo grupėse. | Pedagogai, kiti specialistai | 2023 m. II ketvirtis | Žmogiškieji ištekliai | Sukurta saugi ir sveika ugdymo(si) aplinka, skatinimas dalyvauti projektinėje veikloje. |
| 3.Vaiko pasiekimų vertinimo apžvalga, rekomendacijos, pasiūlymai | Pedagogai | 2023-05 | Žmogiškieji ištekliai | Pagerėjusi ugdymo kokybė. Įsivertinta pusmečio veikla, numatyti ateities planai, gerai funkcionuoja el. dienynas. |
| 4. Dalinimąsis gerąja darbo patirtimi – konferencija ,,Ugdome žaidžiantį, bendraujantį, tyrinėjantį, kuriantį vaiką“ | Rasa Juršytė  Valentina Trubickaja  Irena Romanovskaja  Laima Kajėnaitė | 2023m. balandis | Žmogiškieji ištekliai | Pagerėjusi ugdymo kokybė, stipri sąveika tarp tėvų ir mokyklos, stiprinamas pedagogo autoritetas, ugdomi sveikos gyvensenos įgūdžiai. |
| 5. Metodinio būrelio veiklos plano įvertinimas, veiklos plano 2024 m. projekto pristatymas. | Pedagogai | 2023-12-15 | Žmogiškieji ištekliai | Pedagogai įsivertins ugdymo procesą ir darbo kokybę, įgaus patirties. |
| 6. Informacijos perteikimas sugrįžus iš seminarų, kursų. | Direktoriaus pavaduotojas ugdymui,  pedagogai | Per metus | Mokyklos biudžeto lėšos | Pasidalinta gerąja patirtimi, naujomis žiniomis ir idėjomis. |
| **5. Informacinės valandėlės pedagogams.** | Direktoriaus pavaduotojas ugdymui. | Kas antrą antradienį  13.15 val. | Žmogiškieji ištekliai. | Mokyklos ugdomosios ir metodinės veiklos kokybė. |
| **6. Projektinė veikla:** |  |  |  |  |
| 1. Su Lietuvos valstybingumu ir parlamentarizmu, lietuvių kalbos dienomis susiję renginiai, parodos, minėjimai. | Grupių mokytojai. | Visus metus, pagal atskirą planą | Mokyklos lėšos | Vaiko žinios apie Lietuvą, meilė Tėvynei, tautos istorijos, tradicijų ir papročių gerbimą. |
| 2. Savivaldybės organizuojami projektai (Prevencijos, sveikatos ugdymo, aplinkosaugos projektai, stovykla vyresniojo amžiaus vaikams) | Pedagogai | Visus metus | Visagino savivaldybės lėšos | Projektinė veikla išplės ugdytinių akiratį pasirinkta tema, skatins kūrybiškumą. Bus pasiekti projektuose numatyti tikslai. |
| 3. Respublikinis ekologinis konkursas: „Mano žalioji palangė“. | Pedagogai | 2023 m. I-II ketvirčiai | Mokyklos lėšos | Vaikų žinios apie augalų įvairovę, jų grožį, naujos žinios apie augalus. |
| 4. Respublikiniai projektai organizuojami asociacijų: RIUKKPA ir „Sveikatos želmenėliai“. | Pedagogai | Visus metus, pagal asociacijų planą | Mokyklos lėšos | Vaikai įgis pasitikėjimą savimi, bendravimo ir bendradarbiavimo įgūdžių, gebėjimą vertinti save ir aplinkinius. |
| 5. Tarptautinės programos „Zipio draugai“ įgyvendinimas. | Priešmokyklinio ugdymo pedagogai | Per mokslo metus | Zipio programos lėšos | Ugdytinių gebėjimai bendrauti, bendradarbiauti, išreikšti savo jausmus. |
| 6. Tarptautinės programos LIONS QUEST „Laikas kartu“ įgyvendinimas. | Priešmokyklinio ugdymo pedagogės Rasa Juršytė ir Valentina Trubickaja | Per mokslo metus | Mokyklos lėšos ir programos lėšos | Vykdoma patyčių, žalingų įpročių prevencija, vykdomas socialinis emocinis ugdymas, ugdoma vaiko asmenybė |
| 7. Kimochis ugdymo programa | Jūratė Rukienė  Irena Romanovskaja | Per mokslo metus | Mokyklos lėšos | Vaikai įgys įgūdžių būti pagarbiais, atspariais, atjaučiančiais, maloniais, drąsiais. |
| 8. Respublikinis sveikos gyvensenos plėtojimo projektas „Sveikatiada“ | Renata Miškinienė  Oksana Kačanienė  Valentina Trubickaja  Irena Romanovskaja | 2023 m. | Mokyklos lėšos | Pedagogų teorinės ir praktinės žinios apie sveiką gyvenseną. Sustiprėjęs vaikų atsparumas ligoms. |
| 9.Lietuvos futbolo federacijos projektas „Futboliukas“ . | Pedagogės  Rasa Juršytė,  Valentina Trubickaja  Irena Ramanovskaja | 2023 m. | FIBA ir  mokyklos lėšos | Suburta įstaigos bendruomenė bendrai sportinei veiklai, sveikos gyvensenos propogavimas. |
| 10. Tradicinius šokius puoselėjančių Lietuvos mokyklų konkursas-projektas „Visa mokykla šoka“. | Laima Kajėnaitė,  Grupių mokytojai | 2023 m. | Mokyklos lėšos | Vaikai susipažins su lietuvių tautos tradiciniais šokiais ir rateliais, stiprės bendruomeniškumas. |
| 11. Respublikinis projektas – „Gyvename be patyčių“, ,, Gyvename kartu, gyvename šalia“. | Priešmokyklinio ugdymo mokytojai  Socialinė pedagogė | 2023 m. kovo mėn. | Mokyklos lėšos | Geroji praktika ugdant vaikų sveikos gyvensenos įpročius  Vykdoma patyčių, žalingų įpročių prevencija. |
| 12. Respublikinis ikimokyklinių įstaigų Trikrepšio festivalis. | Valentina Trubickaja | 2023-03 | Mokyklos lėšos | Vaikams perteikiama pergalės dvasia, vaikai pamėgs trikrepšio žaidimą. |
| 13. Respublikinė konferencija ,,Ugdome žaidžiantį, bendraujantį, tyrinėjantį, kuriantį vaiką“. | Rasa Juršytė  Valentina Trubickaja  Laima Kajėnaitė | 2023-04 | Mokyklos lėšos | Mokytojai dalinsis gerąja darbo patirtimi. |
| Lietuvos mažųjų žaidynės -2023. | Nadežda Pachalkina  Jūratė Tamulevičienė | 2023 I-II ketv. |  | Vaikai įsitrauks į fizinio raštingumo ugdymo veiklas, žais, išdykaus ir patirs judėjimo džiaugsmą, taps  fiziškai aktyvūs. |
| **7. Antikorupciniai renginiai** |  |  |  |  |
| 1.Integruota veikla priešmokyklinėje grupėje „Geri ir blogi jausmai ir poelgiai”. | Rasa Juršytė | 2023-02 | Mokyklos lėšos | Vaikų domėjimasis korupcijos prevencijos temomis. Geras elgesys. |
| 2. Pasaulinė antikorupcijos diena. Diskusija su priešmokyklinių grupių vaikais „Kaip suprantu pilietišką elgesį?“. | Soc. pedagogas | 2023-12-09 | Mokyklos lėšos | Vaikai susipažins su sąvokomis sažiningumas, pareigos jausmas, atsakingumas. |
| **9.Pažintinės ekskursijos:** |  |  |  |  |
| 1. Edukacinė – pažintinė ekskursija į Verdenės gimnazijos etnografinį muziejų. | Rasa Juršytė  Valentina Trubickaja  Oksana Kačanienė  Irena Ramanovskaja | 2023m. balandžio mėn. | Mokyklos lėšos | Vaikų pažintis su lietuvių liaudies papročiais, darbo įrankiais. Sustiprėjusios komunikacinė ir pažintinė kompetencijos. |
| 2. Edukacinė – pažintinė ekskursija į Visagino akvariumų saloną. | Priešmokyklinio ugdymo mokytojai | 2023m. balandžio mėn. | Mokyklos lėšos | Praturtintas vaikų aplinkos pažinimas. |
| 3. Pažintinė ekskursija į Visagino biblioteką. | Priešmokyklinio ugdymo mokytojai | 2023 m. balandis, rugsėjis | Mokyklos lėšos | Gilesnės vaikų žinios apie bibliotekoje esančius vaikiškus leidinius, žurnalus, laikraščius, organizuojamus renginius, parodas. Pažintis su bibliotekos taisyklėmis. |
| 4. Pažintinė ekskursija į Utenos apskrities vyriausiojo policijos komisariato Saugaus eismo klasę. | Priešmokyklinio ugdymo mokytojai | 2023 m. rugsėjo mėn. | Projekto lėšos | Vaikų gebėjimas laikytis saugaus eismo taisyklių. Saugus ir veiksmingas tarpusavio bendravimas. |
| 5.Pažintinė ekskursija į „Paukščių kaimą“, „Triušiukų slėnį“. | Mokytojai | 2023 m. birželio mėn. | Projekto lėšos | Apsilankę susipažins su gyventojais, sužinos apie paukščius, gyvūnus. |
| 6. Pažintinė ekskursija į „Reškutėnų tradicinių amatų centrą“ | Mokytojai | 2023 m. birželio mėn. | Mokinio krepšelio lėšos | Keps duoną, susipažins su Lietuvos praeitim. |
| 7. Projekto ,,Sveika mokykla” veiklos | Mokytojai | 2023 m. | Mokyklos lėšos | Gilės vaikų sveikos gyvensenos įgūdžiai. |

5

**Įgyvendinimo priežiūra ir visuomenės informavimas**

Vaikų ugdymosi kokybė ir pasiekimų rezultatai bus aptariami administracijos pasitarimuose, metodinėje grupėje, mokytojų ir mokyklos tarybose, bendruomenės susirinkimuose. Apie veiklos plano įgyvendintas priemones informacija bus pateikiama įstaigos ir savivaldybės svetainėse, bendruomenės susirinkimuose.

**V SKYRIUS**

**MOKYKLOS KULTŪRA**

**Tikslas:** Kurti  savitą, pagrįstą vertybėmis (pagarba, pilietiškumas, atsakomybė, bendradarbiavimas, saugumas) mokyklos kultūrą, gerinti jos įvaizdį

|  |
| --- |
| Uždaviniai:  1 uždavinys: Gerinti bendruomenės mikroklimatą keliant bendradarbiavimo kultūrą, stiprinant mokyklos vaidmenį bendruomenėje,  plačiau naudojant  viešųjų ryšių galimybes.  2 uždavinys: Plėtoti bendradarbiavimą su miesto ugdymo įstaigomis kuriant patrauklios ir veiklios mokyklos įvaizdį.  3 uždavinys: Puoselėti senąsias ir skatinti iniciatyvas kurti naujas tradicijas, ugdant mokinių kultūrą ir tapatumo jausmą. |

|  |  |  |  |  |
| --- | --- | --- | --- | --- |
| Priemonės | Atsakingi vykdytojai | Vykdymo  laikas | Reikalingos lėšos,ištekliai | Sėkmės kriterijai |
| **1.Tradiciniai renginiai** |  |  |  |  |
| 1. „Trys Karaliai iš rytų. Atsisveikinimas su eglute“, mokyklos gimtadienis. | Paulina Kaladinskaitė  Nadežda Pachalkina  Grupių mokytojai | 2023-01-08 | Mokyklos lėšos | Bendruomenės teigiamos emocijos, puoselėjamos įstaigos tradicijos. |
| 2. Sausio 13-sios minėjimas, akcija ,,Atmintis gyva, nes liudija“ | Grupių mokytojai | 2023-01-13 | Mokyklos lėšos | Pilietiškumo ugdymas, vaikų žinios apie Tautos kovas dėl laisvės. |
| 3. Renginys „Širdyse ir lūpose – žodis“ (skirtas Lietuvos valstybės atkūrimo dienai paminėti). | Laima Kajėnaitė,  Olga Denčenko | 2023-02-15 | Mokyklos lėšos | Vaikų pagilintos žinios apie Lietuvą. Išugdytas pilietiškumo jausmas. |
| 4. Eilėraščių konkursas ,,Tūkstantis gražių žodelių Lietuvai“ | Irena Ramanovskaja  Grupių mokytojai | 2023-02-17 | Mokyklos lėšos | Pilietiškumo ugdymas, meilė ir pagarba lietuviškam žodžiui. |
| 5. Užgavėnės. Renginys „ Žiema, žiema, bėk iš kiemo“. | Daiva Apyvalienė  Laima Kajėnaitė  Grupių mokytojai. | 2023-02-21 | Mokyklos lėšos | Įstaigos tradicijų puoselėjimas jas siejant su lietuvių liaudies tradicijomis. |
| 6. Kazimierinės. Amatų mugė. | Tatjana Dejeva  Laima Kajėnaitė,  Grupių mokytojai | 2023-03-04 | Mokyklos lėšos | Įstaigos tradicijų puoselėjimas. Vaikų ir tėvų dėmesys lietuvių liaudies tradicijoms. |
| 1. 7. „Dainuojam Lietuvai“. Kovo 11-osios - Lietuvos Nepriklausomybės atkūrimo dienos minėjimo renginys. | Laima Kajėnaitė,  Grupių mokytojai | 2023-03-10 | Mokyklos lėšos | Ugdytinių pilietiškumas, žinios apie Lietuvos Nepriklausomybės atkūrimą. Vaikų emocijos. |
| 8. Pramoga ,,40-ties paukščių sugrįžimo diena“ | Rima Boleišienė | 2023-03 | Mokyklos lėšos | Įstaigos tradicijų puoselėjimas. Vaikų žinios, emocijos. |
| 9. Didžioji savaitė.  Susikaupimo valandėlė „Šventos Velykos – prisikėlimo džiaugsmas“. | Jūratė Rukienė,  Laima Kajėnaitė | 2023-04-15 | Mokyklos lėšos | Puoselėjamos krikščioniško ugdymo tradicijos įstaigoje. nuotaika, Šv. Velykų laukimas. |
| 10. Renginiai darželio kieme „Rid rid margi margučiai“. | Irena Romanovskaja  Laima Kajėnaitė,  Grupių mokytojai | 2023-04-17 | Mokyklos lėšos | Tėvų ir vaikų pažintis su Velykų papročiais, margučių ridenimas, žaidimai. |
| 11.Šeimos šventė ,,Kaip gera ir smagu, pabūti su šeima kartu “ | Laima Kajėnaitė,  Grupių mokytojai | 2023-05 | Mokyklos lėšos | Aktyviai įsitrauks šeimos nariai, |
| 12. Atsisveikinimo su mokykla šventė „Darželi, lik sveikas“. | Laima Kajėnaitė  Valentina Trubickaja Rasa Juršytė  Irena Romanovskaja | 2023 m. gegužės mėn. | Mokyklos lėšos | Vaikų kūrybiškumas, saviraiška,  puoselėjamos įstaigos tradicijos. Renginio kokybė. |
| 13. Vaikų gynimo dienos paminėjimas.  Renginys vaikų gynimo dienai „Šokis ir daina, mūs palyda visada“. | Laima Kajėnaitė,  Grupių mokytojai | 2023 m.  birželio 1 d. | Mokyklos lėšos | Bendradarbiavimas ir geros emocijos pramogaujant su tėveliais darželyje. |
| 14. Šventė-pramoga ,,Rugsėji, sveikas“. | Laima Kajėnaitė  Grupių mokytojai | 2023-09-01 | Mokyklos lėšos | Ugdys socialinę kompetenciją, patirs džiaugsmo bei gerų emocijų. |
| 15. Rudens darbų pabaigtuvės ,,Mykolinės“. | Laima Kajėnaitė  Eugenija Gasienė | 2023-09-29 | Mokyklos lėšos | Ugdytinių džiugios emocijos, tradicijų puoselėjimas. |
| 16. Susikaupimo valandėlė: „Laukiame  šv. Kalėdų stebuklo“. | Jūratė Rukienė  Jūratė Tamulevičienė | 2023 m. gruodžio 23 d. | Mokyklos lėšos | Sustiprėjusios katalikiško ugdymo tradicijos.  įstaigoje, bendruomenės susitelkimas geriems poelgiams ir darbams |
| 17. Kalėdinės pramogos vaikams „Mano linksmos Kalėdos“. | Laima Kajėnaitė,  Grupių mokytojai | 2022 m. gruodžio mėn. | Mokyklos lėšos | Bendruomenės narių teigiamos emocijos, šventinė nuotaika. |
| **2.Netradiciniai renginiai, veiklos** |  |  |  |  |
| 1. Projektas ,,STEAM- linksmoji matematika gamtoje“ | Rasa Juršytė | Nuo 2023-01-02 iki 2023- 11-30 | Mokyklos lėšos | Vaikai įsisavins matematines sąvokas, ugdysis skaičiavimo ir matavimo gebėjimus. |
| 2. Projektas.  Paukščių globos akcija „Už vieną trupinėlį čiulbėsiu visą vasarėlę“,  „Paukšteliams reikia mūsų pagalbos“. | Renata Miškinienė  Grupių mokytojos | 2023m.sausis, vasaris | Mokyklos lėšos | Mokysis rūpintis silpnesniais, būti pareigingais, kurs, kartu su tėveliais gamins lesyklėles. |
| 3. Žiemos olimpiada 2023. | Grupių mokytojos | 2023-02 | Mokyklos lėšos | Vaikai ir jų šeimos nariai išbandys kuo daugiau žiemos sporto šakų, bus tenkinamas vaikų poreikis kuo daugiau laiko praleisti lauke. |
| 5.Viktorina ,,Ką žinau apie Lietuvą“. | Irma Gabriūnienė | 2023 m. vasario-kovo mėn. | Mokyklos lėšos | Vaikai įtvirtins žinias apie Lietuvą. |
| 6. Projektas ,,Sveikas vaikas – laimingas vaikas“. | Eugenija Gasienė | 2023-02 | Mokyklos lėšos | Ugdysis sveikos gyvensenos įgūdžių. |
| 7. STEM veiklos pavasarį ,,Pavasariniai tyrinėjimai“ | Grupių mokytojai | 2023-03-01 | Mokyklos lėšos | Tobulins pažinimo, IT naudojimo, matematinio mąstymo, komunikavimo ir programavimo kompetencijų įgūdžius. |
| 8. Projektas ,,Mano miestas-Visaginas“ | Rasa Juršytė | Nuo 2023-02-15 iki 2023-03-11 | Mokyklos lėšos | Ugdomas didžiavimasis gimtuoju miestu, pilietiškumas. |
| 9. Dalyvavimas respublikiniame konkurse „Tramtatulis“. | Laima Kajėnaitė | 2023 m. kovo mėn. | Mokyklos lėšos | Lavėjanti vaikų kalba ir muzikinė klausa. |
| 10.Teatro savaitė „Žaidžiame teatrą“. | Laima Kajėnaitė  pedagogai | Nuo 2023-03-22 iki 2023-03-31 | Mokyklos lėšos | Išlavėję vaikų kalbos įgūdžiai, kūrybiškumas, saviraiška. |
| 11.Akcija ,,Daug rankų didelę naštą pakelia“. Darželio aplinkos tvarkymas. | Direktorius, ūkio skyriaus vadovas | 2023 m. balandžio mėn. | Mokyklos lėšos | Švari, sutvarkyta mokyklos aplinka. |
| 12.Piešinių paroda „Gražus žodis mamai“. | Irena Ramanovskaja | 2023 m. gegužės mėn. | Mokyklos lėšos | Praturtins žodyną, lavins motorinius ir meninius įgūdžius. |
| 13.STEAM veiklos vasarą ,,Vasaros akademija“. | Grupių mokytojai  Laima Kajėnaitė | 2023m. birželis-rugpjūtis | Mokyklos lėšos | Lavinama vaikų fizinio aktyvumo, iniciatyvumo ir atkaklumo, tyrinėjimo, problemų sprendimo kompetencijos formuosis kritinis mąstymas. |
| 14. STEAM veiklos rudenį ,,Gamtos eksperimentai“. | Laima Kajėnaitė,  Grupių mokytojai | 2023-09-01 – 2023-11-30 | Mokyklos lėšos | Pažinimo, IT naudojimo, matematinio mąstymo, komunikavimo ir programavimo kompetencijų įgūdžiai.. |
| 15. Saugaus eismo, sveikatingumo savaitė „Gatvėje būki atsargus – šito mokyk ir draugus“. | Valentina Trubickaja, Rasa Juršytė | 2023 m. rugsėjo 20–24 d. | Mokyklos lėšos | Ugdytinių žinios apie saugų eismą, taisykles. |
| 16. AKCIJA ,,Mažoji mylia“ Kūno kultūros ir sporto dienai paminėti. | Rasa Juršyė  Valentina Trubickaja  Laima Kajėnaitė | 2023-10-06 |  | Ugdomi sveikos gyvensenos įgūdžiai |
| 17.Tolerancijos diena. | Nijolė Gimžauskienė  Grupių mokytojai | 2023-11 | Mokyklos lėšos | Išsiaiškins žodžio tolerancija reikšmę, diskutuos apie draugiškumą, nuoširdumą. |
| 18. STEAM veiklos žiemą ,,Sugauk žiemą“. | Grupių mokytojai  Laima Kajėnaitė | 2023-12 | Mokyklos lėšos | Vaikai gaudys žiemą atlikdami eksperimentus, tobulins pažinimo, IT naudojimo, matematinio mąstymo, komunikavimo ir programavimo kompetencijų įgūdžius. |
| **3.Informacinės pagalbos teikimas tėvams** |  |  |  |  |
| 1. Informacija apie mokyklos veiklą internetiniuose puslapiuose: visaginoraktelis.lt visaginas.lt | Direktorius, direktoriaus pavaduotojas ugdymui | 2023m. | Mokyklos lėšos | Visuomenė gaus informaciją apie mokyklos veiklą. |
| 2.Vaikų pasiekimai, pavykusios veiklos, projektai. | Pedagogai | Per mokslo metus. | Mokyklos lėšos | Grupių tėvai gaus informaciją socialiniuose tinkluose, sukurtose grupėse, asmeniškai. |
| **4.Bendradarbiavimas su socialiniais partneriais.** |  |  |  |  |
| 1.Tęsti bendradarbiavimą su Visagino švietimo, kultūros ir socialinės pagalbos įstaigomis. | Direktorius | 2023 m. | Mokyklos lėšos | Bendri renginiai. Bendradarbiavimo sutarčių atnaujinimas. Dalinimasis gerąja patirtimi. |
| 2. Stiprinti ryšius su Švenčionėlių lopšeliu-darželiu „Vyturėlis“, Vilniaus m. lopšeliu-darželiu „Kodėlčiukas“, lopšeliu-darželiu „Gabijėlės“, Jonavos lopšeliu-darželiu „Bitutė“, Utenos m. „Voveraitės“, Latvijos Respublikos Daugpilio specialiuoju darželiu Nr. 9, Dagdos ikimokykline įstaiga „Saulite“, Kraslavo ikimokykline įstaiga „Pienenite“. Ieškoti naujų socialinių partnerių. | Direktorius,  direktoriaus pavaduotojas ugdymui,  pedagogai | 2023 m. | Mokyklos lėšos | Bendri renginiai. Glaudesni bendradarbiavimo ryšiai, gerosios patirties sklaida. |
| 3. Rokiškio rajono savivaldybės sveikatos biuro, visuomenės sveikatos specialisto veiklos planas. | Dalia Cvečkovskienė | 2023 m. | Rokiškio rajono savivaldybės sveikatos biuro lėšos | Sveikos gyvensenos ugdymas, sveikatos stiprinimas įstaigoje |

**Įgyvendinimo priežiūra ir visuomenės informavimas**

Mokyklos kultūros įgyvendinimo rezultatai bus aptariami administracijos pasitarimuose, metodinėje grupėje, mokytojų ir mokyklos tarybose, bendruomenės susirinkimuose. Apie veiklos plano įgyvendintas priemones informacija bus pateikiama įstaigos ir savivaldybės svetainėse, bendruomenės susirinkimuose.

**VI SKYRIUS**

**PAGALBA MOKINIUI IR MOKYTOJUI**

**Tikslas.** Plėtoti aktualias mokytojų kompetencijas, siekiant būti besimokančia organizacija.

|  |
| --- |
| Uždaviniai  1.Skatinti ir vystyti mokytojų bendradarbiavimą formuojant naują ugdymo turinį ir organizuojant ugdymo procesą pamokoje.  2.Vystyti mokytojų bendrąsias kompetencijas mokinių pažinimo klausimais. Profesinę kompetenciją –vaikų mokymasis tyrinėjant.  3. Plėtoti medijų bei informacinį raštingumą  4. Organizuoti informacinę mokytojų veiklą.  5. Organizuoti tėvams (globėjams, juos atstovaujantiems asmenims) mokymus dėl gebėjimų dalyvauti susirinkimuose, konsultacijose virtualioje erdvėje. |

|  |  |  |  |  |
| --- | --- | --- | --- | --- |
| Priemonės | Atsakingi vykdytojai | Vykdymo  laikas | Reikalingos lėšos, ištekliai | Sėkmės kriterijai |
| 1 | 2 | 3 | 4 | 5 |
| **3.1. Pedagoginės veiklos priežiūra:** |  |  |  |  |
| 31.1. Teminė patikra priešmokyklinio/ ikimokyklinio ugdymo grupėse – Vaiko emocinė raiška įgyvendinant ugdymo turinį. Mokytojo metodinis pasirengimas priimti, koreguoti vaiko(ų) emocijas ugdomosios veiklos ir savarankiškos veiklos metu. Smurtas, patyčios.  Medžiagos rengimas Mokytojų tarybos posėdžiui. | Vadovai | Pagal poreikį | Žmogiškieji ištekliai | Mokytojų tarybos posėdžių kokybė, iškeltų tikslų pasiekimas. Refleksija. |
| 3.3.2. Vaikų pasiekimų vertinimas PU ir IU grupėse. | Vadovai | Kartą per ketvirtį | Žmogiškieji ištekliai | Kokybiškas kiekvieno vaiko ugdymas. Įvertinta ugdytinių daromą pažanga. |
| 3.3.3. 2023-2024 mokslo metų Mokytojų elektroninio dienyno priežiūra: planavimas, vaiko veiklos, pasiekimai, pasiekimų žingsneliai visose ikimokyklinio/priešmokyklinio ugdymo grupėse. | Vadovai | Kartą per ketvirtį | Žmogiškieji ištekliai | Pagerėjusi ugdymo kokybė. Parengti vaikų pasiekimų ir pažangos aplankai. Sutvarkyta dokumentacija. |
| 3.1.4. Sveikatos stiprinimo priemonės ugdymo procese ikimokyklinio ugdymo grupėse: plokščiapėdystės profilaktika, pedagoginės pertraukėlės, kita aktyvi fizinė veikla | Vadovai | Kartą per ketvirtį | Žmogiškieji ištekliai | Sudarytos palankios sąlygos vaikų sveikatos stiprinimui. |
| 1 | 2 | 3 | 4 | 5 |
| 3.1.5. Mokytojos Nataljos Filipovičienės praktinės veiklos vertinimas, siekiant vyresniosios mokytojos kvalifikacinės kategorijos.  Medžiaga rengiama Mokytojų atestacijos posėdžiui | Vadovai | IV ketvirtis | Žmogiškieji ištekliai | Sąlygų, stimuliuojančių aktyvią vaikų veiklą sudarymas: priemonių įvairovė ir patrauklumas, vaizdinės medžiagos parinkimas ir atitikimas vaikų gebėjimams ir amžiui, žaidybinių erdvių išdėstymas ir funkcionalumas. |
| 3.1. 6. Mokytojų, specialistų veiklos planų, kitų dokumentų priežiūra. Savaitės teminių planų rengimo ypatumai, mokytojų profesionalumas įgyvendinant ugdymo programos turinį ir refleksija. | Elena Čekienė,  Žana Vaitkuvienė-Zimina | Kartą per ketvirtį | Žmogiškieji ištekliai | Pasirengimas savaitės veiklai – tikslo ir uždavinių kėlimas, atsižvelgiant į savaitės temą, individualius vaiko bei grupės poreikius, netradicinių idėjų, projektinės veiklos ir STEAM priemonių taikymas ugdymo veikloje. |
| 3.1.7. Mokytojų praktinės veiklos vertinimas, patvirtinant įgytas kvalifikacinės kategorijos. | Elena Čekienė,  Žana Vaitkuvienė-Zimina | Kartą per du mėnesius | Žmogiškieji ištekliai | Sąlygų, stimuliuojančių aktyvią vaikų veiklą sudarymas: priemonių įvairovė ir patrauklumas, vaizdinės medžiagos parinkimas ir atitikimas vaikų gebėjimams ir  amžiui, žaidybinių erdvių išdėstymas ir funkciona-lumas. |
| **3.2.** **Pedagoginės , socialinės pagalbos teikimas vaikams ir tėvams.** |  |  |  |  |
| 1 | 2 | 3 | 4 | 5 |
| 3.2.1 Tėvų susirinkimai grupėse. | Elena Čekienė, Žana Vaitkuvienė-Zimina,  grupių auklėtojai | 2023 m. gegužės, rugsėjo mėn. | Žmoniškieji ištekliai | Informacijos aktualumas. Atvykstančių tėvų skaičius. |
| 3.2.2. Logopedo pagalbos teikimas vaikams ir tėvams. | Dalia Vainiuvienė, Sigita Kalvelė | 2023 m.  sausis – gruodis | Žmogiškieji ištekliai | Teikiama logopedo pagalba tėvams ir vaikams. |
| 3.2.3. Psichologo pagalbos teikimas vaikams ir tėvams. | Rimvyda Ardamakavaitė | 2023 m.  sausis – gruodis | Žmogiškieji ištekliai | Teikiama psichologo pagalba tėvams ir vaikams. |
| 3.2.4. Socialinio pedagogo ir specialiojo pedagogo pagalbos teikimas vaikams ir tėvams. | Nijolė Gimžauskienė, Žana Vaitkuvienė-Zimina | 2023 m.  sausis – gruodis | Žmogiškieji ištekliai | Teikiama socialinio pedagogo pagalba tėvams ir vaikams. |
| 3.2.5. Pedagoginės pagalbos teikimas tėvams vaikų ugdymo klausimais. | Elena Čekienė, Žana Vaitkuvienė-Zimina, grupių auklėtojai, švietimo pagalbos specialistai. | Nuolat | Žmogiškieji ištekliai | Teikiamos grupinės ir individualios konsultacijos susirinkimų ir kasdienių susitikimų metu. |
| 3.2.6. Sveikatos priežiūros pagalba vaikams, tėvams, pedagogams. | Dalia Cvečkovskienė, Žana Vaitkuvienė-Zimina, grupių pedagogai. | Nuolat | Žmogiškieji ištekliai | Individualios konsultacijos pedagogams ir tėvams. Grupės saugumas, vaikų sergamumo priežastys, pokalbiai su tėvais, konsultacijos, aktuali informacija medicininėmis |
| 1 | 2 | 3 | 4 | 5 |
|  |  |  |  | temomis, profilaktinių priemonių taikymas, judėjimo užtikrinimas. Duomenys apie vaikų sergamumą ir jų analizė. |
| 3.2.5. Sudaryti sąlygas mokytojams kelti kvalifikaciją mokymuose ir seminaruose. | Elena Čekienė,  Žana Vaitkuvienė-Zimina. | Pagal mokytojų kvalifikacijos kėlimo planą. | Mokinio krepšelio lėšos | Metodinės ir informacinės valandėlės, mokytojų dalyvavimas VŠPT ir kitų įstaigų organizuojamuose seminaruose, mokytojų kvalifikacijos kėlimo planas. Domėsis naujovėmis, bus atviri kaitai. |
| **3.3. Pranešimai, informacija** |  |  |  |  |
| 3.3.1.Pranešimai tėvams (tėvų susirinkimuose) | Pedagogai | 2023 m. sausio – gruodžio mėn. (2 kartus per metus) | Žmogiškieji ištekliai | Bendradarbiaujant su tėvais, pasistengsime rasti keletą sprendimo būdų netinkamam vaiko elgesiui. Sužinos, kaip padėti savo vaikui, kad vaikai norėjų fiziškai pajudeti ,o ne sedėti prie kompiuterio. Tėvai įgis žinių apie vaikų kalbos vystymąsi.  Suteiks žinių tėvams apie vaiko kalbos vystymąsi, ugdymą. |
| 3.3.2. Pedagogų pranešimai per informacines valandėles, metodinės grupės posėdžiuose, mokytojų tarybos posėdžiuose, socialinių partnerių įstaigose. | Elena Čekienė,  Žana Vaitkuvienė-Zimina, pedagogai | 2023 m. sausio – gruodžio mėn. | Žmogiškieji ištekliai | Gerosios patirties sklaida |
| 1 | 2 | 3 | 4 | 5 |
| **3.4. Personalo lyderystės - efektyvaus ir kokybiško ugdymo kompetencijų plėtojimas** |  |  |  |  |
| 3.4.1. Pedagogų, administracijos ir aptarnaujančio personalo kvalifikacijos tobulinimo plano įgyvendinimas. | Žana Vaitkuvienė-Zimina | Visus metus | Žmogiškieji ištekliai | Sąlygų, stimuliuojančių aktyvią vaikų veiklą sudarymas: priemonių įvairovė ir patrauklumas, vaizdinės medžiagos parinkimas ir atitikimas vaikų gebėjimams ir amžiui, žaidybinių erdvių išdėstymas ir funkciona-lumas |
| 3.4.2.Metodinės veiklos organizavimas ir priežiūra. | Žana Vaitkuvienė-Zimina | Visus metus | Žmogiškieji ištekliai | Sąlygų, stimuliuojančių aktyvią vaikų veiklą sudarymas: priemonių įvairovė ir patrauklumas, vaizdinės medžiagos parinkimas ir atitikimas  vaikų gebėjimams ir amžiui, žaidybinių erdvių išdėstymas ir funkcionalumas. Vaikų pasiekimų ir pažangos aplankų rengimas, tvarkymas |
| 3.4.3. Dalyvavimas savivaldybės ir socialinių partnerių rengiamuose projektuose, seminaruose. | Mokyklos bendruomenė | Pagal poreikį | Žmogiškieji ištekliai, projektinės lėšos | Pedagogai pagilins žinias. Bendradarbiavimas su miesto ir respublikos ugdymo įstaigomis. |
| 3.4.5. Pedagogų metodinė veikla respublikiniu lygmeniu, mieste ir įstaigoje: atviri ugdomieji užsiėmimai, pranešimai konferencijose, autoriniai seminarai, parodos | Žana Vaitkuvienė-Zimina | Nuolat | Žmogiškieji ištekliai | Pedagogai pagilins žinias. Bendradarbiavimas su miesto ir respublikos ikimokyklinėmis įstaigomis. |
| 1 | 2 | 3 | 4 | 5 |
| 3.4.6. Publikacijos vietos ir respublikinėje žiniasklaidoje, mokyklos ir ikimokyklinis.lt tinklalapyje | Mokyklos bendruomenė | Pagal poreikį | Žmogiškieji ištekliai | Informaciją visuomenei bus pateikta lopšelio-darželio svetainėje, Visagino miesto svetainėje, informaciniuose lankstinukuose. |
| 3.4.7. Seminaras „Kaip išugdyti kūrybišką asmenybę“ | Laima Kajėnaitė, Rasa Juršytė | 2023 m. | Lopšelio-darželio lėšos | Gerosios darbo patirties sklaida, kaip skatinti vaikų kūrybiškumą, saviraišką per muziką ir kitą veiklą darželyje. |
| 3.4.10. Tarptautinė konferencija „Judėjimas –  sveiko vaiko savirealizacija“ | Irena Romanovskaja | 2023 m. | Lopšelio-darželio lėšos | Pedagogai pagilins žinias. Bendradarbiavimas su miesto ir respublikos ikimokyklinėmis įstaigomis. |
| 3.5. **Civilinės saugos mokymai.** |  |  |  |  |
| 3.5.1. Mokymai „Ką turime žinoti apie pasirengimą ekstremaliosioms situacijoms ir karo metui“ | Svetlana Tripuzova | 2023 m. kovo mėn. | Žmogiškieji ištekliai | Žinios gautos seminaro metu. |
| 3.5.2. Mokymai „Gamtinio, techninio, ekologinio ir socialinio pobūdžio pavojai, jų priežastys ir galimi padariniai“. | Svetlana Tripuzova | 2023 m.spalio mėn. | Žmogiškieji ištekliai | Žinios gautos seminaro metu. |
| 3.5.3. Visagino vaikų lopšelio-darželio „Auksinis raktelis“ civilinės saugos parengties ekstremalioms situacijoms plano parengimas 2023-2025 metams | Svetlana Tripuzova | 2023 m. gruodžio mėn. | Žmogiškieji ištekliai | Parengtas cvilinės saugos parengties ekstremalioms situacijoms planas. |
| 3.5.4. Civilinės saugos stalo pratybos „Veiksmai pandemijos metu“ | Svetlana Tripuzova, grupių mokytojos | 2023 m. | Žmogiškieji ištekliai | Pratybų rezultatai. |
| 1 | 2 | 3 | 4 | 5 |
| 3.6. **Antikorupcinė veikla.** |  |  |  |  |
| 3.6.1. Diskusija „Koks pedagogas yra sąžiningas pedagogas?“ | Elena Čekienė | 2023 m. gegužės mėn. | Žmogiškieji ištekliai | Pedagogų žinios apie galimus korupcijos momentus darbe. |
| 3.6.2.Korupcinio pobūdžio teisės pažeidimai, jų rūšys, sampratos ir praktiniai pavyzdžiai. | Elena Čekienė | 2023 m. spalio mėn. | Kvalifikacijos kėlimo lėšos | Kolektyvo antikorupcinės nuostatos. |

**Įgyvendinimo priežiūra ir visuomenės informavimas**

Teikiamos pagalbos mokiniui ir mokytojui įgyvendinimo rezultatai bus aptariami administracijos pasitarimuose, metodinėje grupėje, mokytojų ir mokyklos tarybose, bendruomenės susirinkimuose. Apie veiklos plano įgyvendintas priemones, informacija bus pateikiama įstaigos ir savivaldybės svetainėse, bendruomenės susirinkimuose.

**VII SKYRIUS**

**VALDYMO TOBULINIMAS**

**Tikslas.** Nuosekliai tenkinti ugdymo (si) aplinkos aprūpinimo ir priežiūros poreikius. Vystyti mokyklos aplinkos saugumo ir patogumo naudoti sąlygas.

|  |
| --- |
| Uždaviniai:  1. uždavinys. Optimizuoti edukacines erdves, turtinant mokyklą naujausiomis moderniosiomis technologijomis ir mokymo priemonėmis, inventoriumi  2. uždavinys. Vystyti papildomų lėšų pritraukimo veiklą  2.1 uždavinys. Nustatyti prielaidas veiksmingam **mokyklos** fizinės aplinkos objektų bei patogumų plėtrai.  3. uždavinys. Sukurti tinkamas ugdymo/mokymo (si) fizinę aplinką, patogumus bei darbo/poilsio sąlygas  4 uždavinys. Garantuoti mokyklos aplinkos saugumą |

|  |  |  |  |  |
| --- | --- | --- | --- | --- |
| Priemonės | Atsakingi vykdytojai | Vykdymo  laikas | Reikalingos lėšos, ištekliai | Sėkmės kriterijai |
| 1 | 2 | 3 | 4 | 5 |
| 4.2. Sudaryti ir, suderinus su darbuotojų atstovais, patvirtinti mokytojų ir nepedagoginių darbuotojų tarifinius sąrašus. | Elena Čekienė, Olga Poteškina | 2023 m. sausio, rugsėjo mėn. | Žmogiškieji ištekliai | Suderintas ir patvirtintas mokytojų ir nepedagoginių darbuotojų tarifinis sąrašas. |
| 4.3. Parengti mokyklos veiklos plano 2023 m. projektą. | Elena Čekienė,  darbo grupė | 2022 m. gruodžio mėn. | Žmogiškieji ištekliai | Veiklos plano 2023 m. projektas. |
| 4.4. Prižiūrėti metinio veiklos plano ir strateginio plano įgyvendinimą ir atsiskaityti bendruomenei. | Elena Čekienė | 2023 m. birželio, gruodžio mėn. | Žmogiškieji ištekliai | Metinio veiklos plano monitoringas ir ataskaita. |
| 4.5. Organizuoti mokyklos tarybos ir tėvų komiteto sudėties papildymą. | Elena Čekienė | 2023 m. spalio mėn. | Žmogiškieji ištekliai | Veikianti ir darbinga mokyklos taryba ir tėvų komitetas. |
| 4.6. Teikti ataskaitas savivaldybei dėl korupcijos prevencijos programos vykdymo. | Elena Čekienė | Savivaldybės nustatyta tvarka | Žmogiškieji ištekliai | Pateiktos ataskaitos, nuveikti darbai. |
| 4.7. Parengti mokyklos 2023 m. biudžeto projektą. | Elena Čekienė, Olga Poteškina | 2022 m.  lapkričio mėn. | Žmogiškieji ištekliai | Biudžeto projektas 2023 m. atitinkantis mokyklos poreikius. |
| 4.8. Vykdyti mokyklos veiklos įsivertinimą. | Darbo grupė | 2023 m. lapkričio mėn. | Mokyklos lėšos | Platusis vidaus auditas. |
| 4.9. Organizuoti savalaikes įrangos ir prietaisų patikras. | Svetlana Tripuzova | 2023 m. | Mokyklos lėšos | Atliktos patikros. |
| 4.10. Teikti paraiškas remontui. | Elena Čekienė, Svetlana Tripuzova | 2023 m. IV ketvirtis | Žmoniškieji ištekliai | Pateiktos paraiškos. |
| 4.11. Prižiūrėti ir kontroliuoti išteklių naudojimo tikslingumą. | Elena Čekienė,  Olga Poteškina | 2023 m. | SB, MK, SP  lėšos | Biudžeto vykdymo ataskaitos. |
| 1 | 2 | 3 | 4 | 5 |
| 4.12. Skatinti savivaldos ir darbuotojų iniciatyvas, siekiant tobulinti mokyklos veiklą. | Elena Čekienė,  Žana Vaitkuvienė-Zimina,  Svetlana Tripuzova | 2023 m. | Žmoniškieji ištekliai | Darbuotojų iniciatyvos. |
| 4.13. Atnaujinti viešųjų pirkimų organizavimo dokumentus (pagal įstatymus). | Elena Čekienė, Svetlana Tripuzova | 2023 m. kovo mėn. | Žmoniškieji ištekliai | Parengti dokumentai ir patalpinti įstaigos svetainėje ir CVPIS. |
| 4.14. Atnaujinti pareigybių aprašus. | Elena Čekienė | Pagal poreikį | Žmoniškieji ištekliai | Nauji pareigybių aprašai. |
| 4.15. Parengti naujas tvarkas. | Elena Čekienė | Pagal poreikį | Žmoniškieji ištekliai | Naujos tvarkos. |
| 4.16. Atnaujinti ir pritaikyti racionaliam naudojimui lauko aplinką. | Elena Čekienė,  Žana Vaitkuvienė-Zimina,  Svetlana Tripuzova | 2023 m. | Žmoniškieji ištekliai | Darbuotojų, tėvų (globėjų) iniciatyvos. Atnaujinta aplinka. |

**Įgyvendinimo priežiūra ir visuomenės informavimas**

Valdymo tobulinimo įgyvendinimo rezultatai bus aptariami administracijos pasitarimuose, mokytojų ir mokyklos tarybose, bendruomenės susirinkimuose. Apie veiklos plano įgyvendintas priemones, informacija bus pateikiama įstaigos ir savivaldybės svetainėse, bendruomenės susirinkimuose.

\_\_\_\_\_\_\_\_\_\_\_\_\_\_\_\_\_

PRITARTA

Visagino vaikų lopšelio-darželio „Auksinis raktelis“

tarybos 2022 m. gruodžio 30 d.

posėdžio protokoliniu nutarimu (protokolas Nr. )